
R E F E R A T   D E   A P R O B A R E
pentru aprobarea Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri 
construite prin A.N.L. în municipiul Brad, județul Hunedoara, 
administrarea, exploatarea şi închirierea acestora



	În vederea rezolvării problemei locuirii pentru segmentul de populație constituit din tinerii aflați la începutul carierei profesionale cărora sursele de venit nu le permit achiziționarea unei locuințe în proprietate sau închirierea unei locuințe în condițiile pieței, se derulează, prin Agenția Națională pentru Locuințe, Programul guvernamental pentru construirea de locuințe pentru tineri, destinate închirierii.
	Situația juridică a locuințelor A.N.L. este reglementată de o normă specială, respectiv Legea nr.152/1998 privind înființarea Agenției Naționale pentru Locuințe, republicată, cu modificările și completările ulterioare și, implicit, Normele Metodologice pentru punerea în aplicare a prevederilor Legii nr.152/1998 privind înființarea Agenției Naționale pentru Locuințe, aprobate prin Hotărârea Guvernului nr. 962/2001, cu modificările și completările ulterioare.
Și în municipiul Brad au fost construite două astfel de blocuri de locuințe, urmând ca, în curând, să se finalizeze și să se recepționeze și al treilea bloc.
În aceste împrejurări și ținând cont de multiplele modificări legislative intervenite în ultimii ani, am inițiat prezentul proiect de hotărâre prin care am propus aprobarea Regulamentului privind cadrul, modalitatea şi criteriile de analiză şi soluţionare a cererilor de atribuire a locuinţelor pentru tineri construite prin A.N.L. în municipiul Brad, județul Hunedoara, administrarea, exploatarea şi închirierea acestora.
Precizez că obiectul acestui Regulament îl constituie reglementarea cadrului general privind aplicarea la specificul administraţiei locale a municipiului Brad, a modalităţilor şi criteriilor de analiză şi soluţionare a cererilor de atribuire a locuinţelor pentru tineri, construite prin A.N.L., administrarea, exploatarea şi închirierea acestora.
În conformitate cu prevederile art. 14 alin. (5) din Normele metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, aprobate prin H.G. nr. 962/2001, cu modificările și completările ulterioare am propus, de asemenea, aprobarea structurii pe specialități a membrilor comisiei sociale de analiză și soluționare a cererilor de atribuire a locuințelor pentru tineri.



În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Legii nr. 152/1998 privind înființarea Agenției Naționale pentru Locuințe, republicată, cu modificările și completările ulterioare, ale H.G. nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înființarea Agenției Naționale pentru Locuințe, aprobate prin H.G. nr. 962/2001, cu modificările și completările ulterioare, ale Legii nr. 114/1996 privind locuințele, republicată cu completările și modificările ulterioare, ale art. 129  alin. (1), alin. (2) lit. c) și lit. d),  alin. (7) lit.  e) și lit. q) și alin. (8) lit. b) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

